
תגובה לבקשה לבזיון בית-משפט – פשיטת רגל

	בבית-משפט 

ב- _____________ 
	פש"ר _____________ 
בש"א _____________ 
בפני כב' השופט _____________ 

	בעניין שבין

	המבקש
(הנאמן)
	
	עורך-דין

הנאמן על נכסי החייב



	
	
	מרח' 


טל' ___________ ; פקס' 


	– נגד –


	המשיבים
	
	1 _____________ ח"פ 

2 _____________ ח"פ 

3 _____________ ח"פ 

4 _____________ ח"פ 

5 _____________ ח"פ 

6 _____________ ח"פ 


	
	
	על-ידי בא-כוח 


מרח' 


טל' ___________ ; פקס' 


	
	
	

	
	
	7 _____________ ח"פ 

8 _____________ ח"פ 

9 _____________ ח"פ 


	
	
	על-ידי בא-כוח 


מרח' 


טל' ___________ ; פקס' 


	
	
	

	
	
	10 _____________ ח"פ 

11 _____________ ח"פ 

12 _____________ ח"פ 

13 _____________ ח"פ 

14 _____________ ח"פ 


	
	
	על-ידי בא-כוח 


מרח' 


טל' ___________ ; פקס' 


	

	תגובה מטעם משיבים מס' 1, 2, 3, 4, 5, 6, 12, 13, 14 לבקשה בזיון בית-המשפט

	
	

	כב' בית-המשפט הנכבד מתבקש בזאת לדחות את הבקשה לבזיון שהגיש המבקש הן מבחינת חוסר יריבות בין הצדדים, הן מבחינה פרוצידוראלית והן מבחינה מהותית ולחייבו בהוצאות התגובה ושכר טירחת עורך-דין ברמה גבוהה וכל זאת כאמור להלן.

	ואלה נימוקי התגובה:

	א. מבוא

	1. 
	כפי שנראה להלן, יש להורות על דחיית הבקשה לביזיון הן מבחינה פרוצידוראלית והן מבחינה מהותית.

	2. 
	תגובה זו תחולק לפרקים מהם ניתן יהא להסיק כי כל בקשתו של המבקש הינה חסר בסיס וכי המבקש חסר תום-לב.

	3. 
	תגובה זו תחולק לפרקים הבאים:

	
	א.
	היעדר יריבות בין המבקש-הנאמן למשיבים מס' 2, 3, 4, 5, 6, 12, 13, 14.

	
	ב.
	היעדר תצהיר התומך בבקשה לבזיון.

	
	ג.
	היעדר פניה למשיבים, טרם הגשת הבקשה.

	
	ד.
	התנהגותו וחוסר תום-לב של המבקש בהגשת הבקשה.

	
	ה.
	שיתוף פעולה מלא מצד המשיבים עם המבקש.

	ב. היעדר יריבות

	4. 
	משיבים מס' 2, 3, 4, 5, 6, 12, 13, 14 יטענו כי יש לדחות את הבקשה מחמת היעדר יריבות בינם לבין המבקש-הנאמן וכל זאת כאמור להלן.

	5. 
	בית-המשפט הנכבד קבע ביום _____________ כי "על חברת _____________ " או "כל חברה אחרת" לשלם התמלוגים המגיעים לחייב.


	6. 
	ברור הוא, כי ההחלטה נשוא הבקשה איננה עוסקת במשיבים מס' 12, 13, 14
( _____________ (הח"מ), _____________ ו – _____________ ) ואיננה מטילה על מי מהם החובה לשלם תמלוגים לחייב.

	7. 
	יתר-על-כן, משיבה מס' 14, _____________, איננה בעלת מניות ו/או מנהלת במי מהמשיבות המיוצגות על-ידי הח"מ ודי בכך על-מנת לדחות הבקשה נגדה.

	8. 
	זאת ועוד. המשיבים יטענו כי ידוע למבקש-הנאמן כי חברת " _____________ ", משיבה מס' 1, הינה החברה היחידה, אשר צריכה לשלם ו/או משלמת לחייב תמלוגים. כך לדוגמה מצ"ב דו"חות תמלוגים שהוגשו לכנ"ר המסומנות באות "א" ו – "ב". כך גם מצ"ב העתקי שיקים שנפרעו מחשבונה של חברת " _____________ " המסומנים באות "ג".

	9. 
	יודגש, כי משיבות 2, 3, 4, 6 אינן חברות פעילות ואף עובדה זו ידועה למבקש.

	10. 
	הלכה ידועה היא, כי פסק-דין ו/או החלטה אשר מבקשים את אכיפתו, צריך להיות ברור וחד-משמעי שכן, אין אוכפים מכוח פקודת בזיון בית-המשפט צווים להחלטות, אשר מאפשרים יותר מפירוש אחד ו/או אינם ברורים. לעניין זה ראה בש"א(מחוזי חיפה) 2011/06 עמית ברנע נ' מר חיים אביטן, תק-מח 2006(3) 8731 וכן רע"א 388/04 שרברט נ' שרברט ואח' תק-על 2004(4) 2440.

	11. 
	לעניין זה יטענו המשיבים 2, 3, 4, 5, 6, 12, 13, 14 כי קיים ספק ו/או ההחלטה איננה ברורה לגבי חובתם לשלם תמלוגים לחייב. משכך, די בזה על-מנת לדחות את הבקשה לבזיון נגדם. 

	12. 
	לאור הנ"ל, ברור הוא כי די בטענות אלה בכדי להביא לדחיית הבקשה כנגד משיבים מס' 2( _____________ בע"מ), מס' 3( _____________ בע"מ), מס' 
4( _____________ בע"מ, מס' 5( _____________ בע"מ), מס' 
6( _____________ בע"מ), מס' 12(הח"מ), מס' 13( _____________ ), מס' 
14( _____________ ).

	ג. היעדר תצהיר התומך בבקשה לבזיון

	13. 
	תקנה 2 לתקנות פשיטת הרגל, התשמ"ה-1985 קובעת כדלקמן:

	
	"2. 
תחולת תקנות סדר הדין

	
	
הוראות תקנות סדר הדין יחולו על הליכי פשיטת רגל, במידה שאינן סותרות הוראות תקנות אלה ובשינויים המחוייבים לפי העניין".

	14. 
	תקנה 241(א) לתקנות סדר הדין האזרחי, התשמ"ד-1984 קובעת כדלקמן:

	
	241. 
הגשת בקשה בכתב והדיון בה

	
	(א) 
בבקשה בכתב יפרט בעל הדין את טיעוניו כולל אסמכתאות, ויצרף לה תצהיר לשם אימות העובדות המשמשות יסוד לבקשה, תצהיר שלא צורף לבקשה בעת הגשתה, לא יצורף לה אלא ברשות בית-המשפט".

	15. 
	תקנה 241(ב) לתקנות בדר הדין האזרחי, התשמ"ד-1984 קובעת כדלקמן:

	
	"(ב) 
הוגשה בקשה בכתב, יומצא עותק מהבקשה לבעלי הדין הנוגעים בדבר יחד עם הודעה ערוכה לפי טופס 25".

	16. 
	המשיבים יטענו, כי בניגוד לתקנות, לא הומצאה להם הבקשה מייד עם הגשתה של הבקשה ועובדת הגשת הבקשה נודעה לח"מ רק ביום _____________ כחודש וחצי ורק לאחר הגשת בקשה מטעמו להורות למבקש להמציא לידי הח"מ את הבקשה.

	17. 
	בנוסף, הבקשה לבזיון לא הומצאה לח"מ ו/או למי מהמשיבים בצירוף הודעה ערוכה על-פי טופס 25 כאמור בתקנה 241(ב) לתקסד"א ודי בכך, על-מנת להביא לדחיית הבקשה לבזיון.

	18. 
	המשיבים יטענו, כי הדיון בבקשה לבזיון מתנהל בהתבסס על התצהירים שהוגשו שכן, דין התצהיר כדין עדות ראשית. למותר מלציין, כי התצהיר הוא תנאי לביסוס הבקשה לבזיון והלכה ידועה היא כי מי שלא הגיש תצהיר – לא יורשה להעיד.

	19. 
	אין ספק, כי לבקשה לא צורף תצהיר מטעם המבקש והיותו הנאמן על נכסי החייב לא פוטרת אותו מהגשת תצהיר התומך בבקשה.

	20. 
	לאור הנ"ל, די בטענה זו כשלעצמה על-מנת לדחות את הבקשה לבזיון.

	21. 
	לחילופין, המשיבים שומרים לעצמם הזכות להגיש תצהיר משלים באם בית-המשפט יתיר למבקש להגיש תצהיר מטעמו. כמו-כן, באם בית-המשפט יתיר למבקש להגיש תצהיר מטעמו, מתבקש בית-המשפט לחייב את המבקש בהוצאות ברמה גבוהה.  

	ד. היעדר פניה למי מהמשיבים טרם הגשת הבקשה לבזיון

	22. 
	סעיף 6(2) לפקודת בזיון בית-המשפט קובעת כדלקמן:

	
	"6. 
המסרב לציית לצווי בית-המשפט

	
	... 

(2) 
לא ינתן צו המטיל קנס או מאסר אלא-אם-כן הוזמן הממרה להופיע ונענה להזמנה... ".

	23. 
	המשיבות יטענו, כי תנאי בלעדיו אין לסמכות בית-המשפט לאכיפת החלטה בהליכי בזיון הינה קיומה של דרישה בכתב לממרה המתריעה בפניו כי עליו לקיים את פסק-הדין או ההחלטה נשוא הליכי הבזיון.

	24. 
	זאת ועוד. היעדר הוכחת קיומה של דרישה שכזו ממילא יאיין את הליכי הבזיון והחלטת בית-המשפט שניתנה האוכפת את ההחלטה, בטלה מעיקרא.

	25. 
	לעניין זה יפים הם דברי כב' השופט ד"ר ב' שרשבסקי בהמ' 1279/69 משה יאיר נ' תנועת האישה הדתית, פסקים (מחוזיים) ע"ג 219 והמצ"ב והמסומן באות "ד":

	
	"מאחר ואין חולק שהמבקש לא עשה זאת בכל צורה שהיא כלפי אף אחת מהמשיבות וגם לא הוכח שפנייה כזאת מצדו אל המשיבות או אחת מהן או אל בא-כוחן או מישהו מטעמן היתה בבחינת ברכה לבטלה... בכל אופן, אף אילו היה מקום לדון בבקשה לגופה... היתה היא צריכה להיכשל כאמורל עיל גם מפאת חוסר פניה מוקדמת אליהן..."(ההדגשה איננה במקור – _____________ ).

	26. 
	אין ספק, כי מעיון בבקשה, עולה כי המבקש נמנע מלפנות למי מהמשיבים טרם הפניה לבית-המשפט.

	27. 
	המבקש, כמנהגו, נוהג לפנות ולהטריח את בית-המשפט בבקשות חסרות שחר וכל זאת טרם פנייתו למי מהמשיבים.

	28. 
	מי מהמשיבים לא קיבל פניה כלשהיא הן בכתב והן בעל פה מטעם המבקש לעניין תשלום התמלוגים. מה גם כי משיבה מס' 1, אשר משלמת את התמלוגים המגיעים לחייב, מקיימת את החלטת בית-המשפט ומשלמת התמלוגים לכנ"ר כסדרם כפי שיובהר להלן.

	29. 
	לאור הנ"ל, די בהיעדר פניה למי מהמשיבים ולמשיבה מס' 1 בפרט כשלעצמה, על-מנת להביא לדחייתה של הבקשה לבזיון.

	ה. התנהגותו וחוסר תום-לב של המבקש בהגשת הבקשה לבזיון

	30. 
	המשיבים יטענו כי התנהגותו של המבקש כאמור, הסתרת העובדה כי הוגשה בקשה לבזיון, המצאתה כעבור חודש וחצי, היעדר פניה למשיבים מצביעים חד-משמעי כי המבקש חסר תום-לב.

	31. 
	המשיבים יטענו וכפי שכבר טענו בעבר, המבקש לא מיידע את מי מהמשיבים בדבר הגשת בקשות שהוא מגיש. כמו-כן, המבקש אינו טורח לעדכן את בית-המשפט כי קיבל תצהיר מטעם הח"מ בדבר עניין התמלוגים.

	32. 
	לעניין הפרת חובת תום-הלב בביצוע הליך יפים הם דברי כב' השופט בר אופיר בבר"ע (ת"א) 1481/93 רוזנברג מיכאל נ' פרנץ גרוס, תק-מח 93(2) 572:

	
	"זוכה שאוחז בידיו פסק-דין, חייב לבצעו בדרך המקובלת ובתום-לב כנדרש לפי ההוראה המשולבת שבסעיפים 39 ו – 61(ב) לחוק החוזים(חלק כללי)"(הדגשה איננה במקור – _____________ ).

	33. 
	יתר-על-כן, וכפי שנטען כבר בפני בית-המשפט הנאמן דאג להסתיר את הבקשה לבזיון מידי המשיבים שכן, את הבקשה לבזיון הגיש בתאריך _____________ ורק בתאריך _____________, חודש וחצי לאחר הגשת הבקשה, ולאחר שהח"מ פנה לבית-המשפט, דאג המבקש לשלוח הבקשה לידי עורך-דין _____________ וזאת חרף ידיעתו כי עורך-דין _____________ התפטרה מייצוג.

	34. 
	כי שכבר נטען, המבקש, במקום לשתף עימה פעולה, מנסה בכל דרך אפשרית להקשות על מי מהמשיבים וזאת באמצעות הסתרת בקשות שהגיש ואי המצאתן בזמן אמת.

	35. 
	לאור הנ"ל, די בטענה זו כשלעצמה, על-מנת להביא לדחיית הבקשה לבזיון.

	ו. שיתוף פעולה מלא מצד המשיבים עם המבקש

	36. 
	אין ספק כי ממקרא סעיף 5 לבקשה לבזיון, עולה כי המשיבים, או יותר נכון משיבה מס' 1 משתפת פעולה עם המבקש ודואגת היא לשלם את התמלוגים המגיעים לחייב, תוך מתן פירוט הולם.

	37. 
	משיבה מס' 1, _____________, תטען כי רק לאחרונה, דיווחה ושילמה לכנ"ר תמלוגים המגיעים לחייב וזאת עד ליום _____________ . מצ"ב מכתב מאת הנהלת חשבונות של משיבה מס' 1 והמסומן באות "ה". כמו-כן, מצ"ב צילום השיקים שניתנו על-ידי משיבה מס' 1 והמסומנים באות "ו".

	38. 
	יודגש, כי משיבה מס' 1, אשר מוציאה לאור את _____________ החייב, מעוניינת אף כיום בשיתוף פעולה עם המבקש, וסבורה היא כי באם תזכה היא בשיתוף פעולה מצד המבקש, לא יהא הצורך בקיום הדיון דנן.

	39. 
	מצ"ב לתגובה זו תצהיר מטעם הח"מ ואשר יהווה כחלק בלתי-נפרד מתגובה זו.

	40. 
	כמו-כן, מצ"ב ייפוי כוח מטעם _____________ ו – _____________ .

	41. 
	לאור הנ"ל, מתבקש בית-המשפט הנכבד להורות כדלקמן:

	
	א.
	לדחות את הבקשה לבזיון כנגד כל המשיבים המיוצגים על-ידי הח"מ.

	
	ב.
	לחילופין, להורות על דחיית הבקשה כנגד משיבים 2, 3, 4, 5, 6, 12, 13, 14.

	
	ג.
	להורות למבקש לשתף פעולה עם משיבה מס' 1, _____________ .

	
	ד.
	לחייב את המבקש בהוצאות התגובה ובשכר טירחת עורך-דין ברמה גבוהה.

	
	

	
	

	
	

	
	_____________ , עו"ד

ב"כ המשיבים 1, 2, 3, 4, 5, 6, 12, 13, 14

	
	


